Document ID: 32002R2366

Kommissionens forordning (EF) nr. 2366/2002
af 27. december 2002
om åbning af EF-toldkontingenter for 2003 for får, geder, fårekød og gedekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød(1), særlig artikel 16, stk. 1, og
ud fra følgende betragtninger:
(1) Ved artikel 1 i Rådets forordning (EF) nr. 2007/2000 af 18. september 2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces, samt om ændring af forordning (EF) nr. 2820/98 og ophævelse af forordning (EF) nr. 1763/1999 og (EF) nr. 6/2000(2), ændret ved forordning (EF) nr. 2563/2000(3), er der fastsat adgang til EF uden kvantitative restriktioner og med told- og afgiftsfritagelse for produkter med oprindelse i Republikken Albanien, Republikken Bosnien-Hercegovina, Republikken Kroatien, Den Tidligere Jugoslaviske Republik Makedonien og Forbundsrepublikken Jugoslavien, inklusive Kosovo, jf. De Forenede Nationers Sikkerhedsråds resolution 1244 af 10. juni 1999.
(2) Ved Rådets forordning (EF) nr. 1151/2002(4), (EF) nr. 1361/2002(5), (EF) nr. 1362/2002(6) og (EF) nr. 1408/2002(7) er der givet adgang til EF uden kvantitative restriktioner og med told- og afgiftsfritagelse for produkter med oprindelse i henholdsvis Estland, Letland, Litauen og Ungarn.
(3) De mængder af visse landbrugsprodukter, der fra visse lande kan indføres toldfrit inden for toldkontingenter, lofter eller referencemængder, er fastsat i Rådets forordning (EF) nr. 2290/2000(8), (EF) nr. 2433/2000(9), (EF) nr. 2434/2000(10), (EF) nr. 2435/2000(11) og (EF) nr. 2851/2000(12), hvori der gives indrømmelser i form af EF-toldkontingenter for visse landbrugsprodukter og fastsættes en tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalerne med Bulgarien, Tjekkiet, Slovakiet, Rumænien og Polen.
(4) Ved Rådets forordning (EF) nr. 2286/2002(13) af 10. december 2002 gives der indrømmelser gældende for landbrugsprodukter og varer fremkommet ved forarbejdning af landbrugsprodukter med oprindelse i Afrika, Vestindien og Stillehavet (AVS-staterne).
(5) Da indførslerne forvaltes på grundlag af kalenderår, er de fastsatte mængder for 2003 lig med summen af halvdelen af mængden for perioden fra 1. juli 2002 til 30. juni 2003 og halvdelen af mængden for perioden fra 1. juli 2003 til 30. juni 2004.
(6) Der bør åbnes EF-toldkontingenter for fårekød og gedekød for 2003. De i denne forordning nævnte toldsatser og mængder er blevet fastsat i overensstemmelse med de gældende internationale aftaler i 2003. Denne kommissionsforordning om åbning af EF-toldkontingenter for 2003 for får, geder, fårekød og gedekød henhørende under KN-kode 0104 10 30, 0104 10 80, 0104 20 90, 0210 99 21, 0210 99 29 og 0204 er derfor påkrævet.
(7) Slagtekropsækvivalenten bør fastlægges nærmere for at sikre, at toldkontingenterne anvendes effektivt. Nogle toldkontingenter åbner desuden mulighed for at vælge mellem indførsel af levende dyr og indførsel af kød, og der er derfor behov for en omregningskoefficient.
(8) EF-toldkontingenterne bør forvaltes efter bestemmelserne i Kommissionens forordning (EF) nr. 1439/95(14).
(9) Når det gælder fårekødsprodukter, er det, når de frembydes for toldmyndighederne med henblik på indførsel, svært at fastslå, om disse produkter stammer fra tamfår eller andre får. Oprindelsesdokumentet bør derfor indeholde en præcisering heraf.
(10) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -
UDSTEDT FØLGENDE FORORDNING:
Artikel 1
Ved denne forordning åbnes der EF-toldkontingenter for fåre- og gedekødssektoren for perioden fra 1. januar til 31. december 2003.
Artikel 2
Ved indførsel til EF af får, geder, fårekød og gedekød henhørende under KN-kode 0104 10 30, 0104 10 80, 0104 20 90, 0210 99 21, 0210 99 29 og 0204 med oprindelse i de i bilaget anførte lande suspenderes eller nedsættes tolden i overensstemmelse med bestemmelserne i denne forordning.
Artikel 3
1. I landegruppe nr. 1 i bilaget fastsættes de mængder kød, udtrykt i slagtekropsækvivalent, henhørende under KN-kode 0204, for hvilke den told, der gælder for indførsel af produkter med oprindelse i disse specifikke leverandørlande, nedsættes til 0 % i perioden 1. januar til 31. december 2003.
2. I landegruppe nr. 2 i bilaget fastsættes de mængder levende dyr og kød, udtrykt i slagtekropsækvivalent, henhørende under KN-kode 0104 10 30, 0104 10 80, 0104 20 90 og 0204, for hvilke den told, der gælder for indførsel af produkter med oprindelse i disse specifikke leverandørlande, nedsættes til 0 % i perioden 1. januar til 31. december 2003.
3. I landegruppe nr. 3 i bilaget fastsættes de mængder kød, udtrykt i slagtekropsækvivalent, henhørende under KN-kode 0204, for hvilke den told, der gælder for indførsel af produkter med oprindelse i disse specifikke leverandørlande, nedsættes til 0 % i perioden 1. januar til 31. december 2003.
4. I landegruppe nr. 4 i bilaget fastsættes de mængder levende dyr og kød, udtrykt i slagtekropsækvivalent, henhørende under KN-kode 0104 10 30, 0104 10 80, 0104 20 90, 0210 99 21, 0210 99 29 og 0204, for hvilke den told, der gælder for indførsel af produkter med oprindelse i disse specifikke leverandørlande, suspenderes eller nedsættes som angivet i perioden 1. januar til 31. december 2003.
5. 5. I landegruppe nr. 5 i bilaget fastsættes de mængder levende dyr og kød, udtrykt i slagtekropsækvivalent, henhørende under KN-kode 0104 10 30, 0104 10 80, 0104 20 90 og 0204, for hvilke den told, der gælder for indførsel af produkter med oprindelse i disse specifikke leverandørlande, suspenderes eller nedsættes som angivet i perioden 1. januar til 31. december 2003.
Artikel 4
1. De toldkontingenter, der er fastsat i landegruppe nr. 1 og 2 i bilaget til denne forordning, forvaltes efter bestemmelserne i afsnit II A i forordning (EF) nr. 1439/95.
2. De toldkontingenter, der er fastsat i landegrupper nr. 3, 4 og 5 i bilaget til denne forordning, forvaltes efter bestemmelserne i afsnit II B i forordning (EF) nr. 1439/95.
Artikel 5
1. Ved den i artikel 3 omhandlede slagtekropsækvivalent forstås vægten af ikke-udbenet kød, der frembydes som sådant, og vægten af udbenet kød, der ved hjælp af en koefficient omregnes til ikke-udbenet vægt. Med henblik herpå svarer 55 kg udbenet fåre- eller gedekød, bortset fra kød af kid, til 100 kg ikke-udbenet fåre- eller gedekød, bortset fra kød af kid, og 60 kg udbenet kød af lam eller kid svarer til 100 kg ikke-udbenet kød af lam eller kid.
2. Når der i aftalerne mellem EF og visse leverandørlande åbnes mulighed for indførsel i form af levende dyr eller kød, svarer 100 kg levende dyr til 47 kg ikke-udbenet kød.
Artikel 6
Det oprindelsesdokument, der ledsager fårekødsprodukter henhørende under KN-kode ex 0204, ex 0210 99 21 og ex 0210 99 29, og som er nævnt i landegruppe nr. 4 i bilaget, skal i rubrik 9 indeholde en angivelse, hvis produkterne stammer fra andre får end tamfår.
Artikel 7
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. december 2002.

Labels: 3
17
6